

 **GRADSKO VIJEĆE**

KLASA: 622-05/22-01/01

URBROJ: 2186-16-02/1-22-10

U Ludbregu, 08. travnja 2022.

***P R I J E D L O G***

 Na temelju članka 34. Statuta Grada Ludbrega („Službeni vjesnik Varaždinske županije“ broj 12/21) i članka 29. stavka 1. Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020. (»Narodne novine«, br. 96/17 i 53/18), Gradsko vijeće Grada Ludbrega, na 8. sjednici održanoj dana 08. travnja 2022. godine donosi,

**O D L U K U**

**o davanju suglasnosti za provedbu ulaganja na području jedinice lokalne samouprave Grada Ludbrega u naselju Bolfan za projekt „****Izgradnja sportsko - rekreacijskog igrališta za više sportova u naselju Bolfan”**

Članak 1.

 Gradsko vijeće Grada Ludbrega daje suglasnost korisniku Grad Ludbreg, Trg Svetog Trojstva 14, OIB 84947290034, za provedbu ulaganja u projekt pod nazivom „**Izgradnja sportsko - rekreacijskog igrališta za više sportova u naselju Bolfan**“ na području Grada Ludbrega u naselju Bolfan.

Članak 2.

Ova suglasnost daje se u svrhu prijave ulaganja iz članka 1. Ove Odluke na Natječaj Programa ruralnog razvoja Republike Hrvatske za razdoblje 2014.-2020., u okviru Mjere 2. „Unapređivanje kvalitete života ruralnog područja; “, Podmjera 2.1. „Obnova /modernizacija društvene infrastrukture ruralnog područaja te se njome ovlašćuje Grad Ludbreg, za prijavu na natječaj.

Članak 3.

Ukupna vrijednost provedbe projekta iznosi 618.937,50 kn sa PDV-om.

Najviši iznos javne potpore iznosi 47.000 EUR u kunskoj protuvrijednosti, dok će preostali iznos će sufinancirati Grad Ludbreg.

Članak 4.

Suglasnost se daje na temelju Priloga III. „Opis projekta“ i Izjave nositelja projekta o dostupnosti ulaganja lokalnom stanovništvu i različitim interesnim skupinama, te čini njezin sastavni dio.

Članak 5.

Projekt i nastali rezultati po projektu namijenjeni su javnoj upotrebi i korištenju te će biti javno dostupni različitim pojedincima, društvenim i interesnim skupinama.

Članak 6.

Projekt „**Izgradnja sportsko - rekreacijskog igrališta za više sportova u naselju Bolfan**“ usmjeren je na sve društvene skupine, tj. na sve stanovnike naselja Bolfan, Grada Ludbrega te šire okolice. Projekt je usmjeren na podizanje kvalitete života lokalnog stanovništva kroz stvaranje nove dodane vrijednosti u lokalnoj zajednici.

Članak 7.

Gradsko vijeće Grada Ludbrega ovom Odlukom potvrđuje da je projekt „**Izgradnja sportsko - rekreacijskog igrališta za više sportova u naselju Bolfan“** od posebnog interesa za lokalno stanovništvo.

Članak 8.

Sukladno naprijed navedenim člancima, Gradsko vijeće Grada Ludbrega jest suglasno da se projekt „**Izgradnja sportsko - rekreacijskog igrališta za više sportova u naselju Bolfan“** provedi na području naselja Bolfan.

Članak 9.

Ova Odluka stupa na snagu osmog dana od dana objave u "Službenom vjesniku Varaždinske županije".

 **Predsjednik Gradskog vijeća:**

**Darko Jagić**

**OBRAZLOŽENJE**

Predložena Odluka izrađena je u skladu s Pravilnikom o provedbi Mjere 07 „Temeljne usluge i obnova sela u ruralnim područjima“ iz Programa ruralnog razvoja Republike Hrvatske za razdoblje 2014.-2020. u okviru Mjere 2. „Unapređivanje kvalitete života ruralnog područja; “Podmjera 2.1. „Obnova /modernizacija društvene infrastrukture ruralnog područaja te raspisanim Natječajem LAG-a Izvor Ludbreg.